Øystein Øvretveit

Øystein Øvretveit (født 25. juni 1994) er en norsk fotballspiller fra Telavåg i Øygarden kommune som spiller for Fotballklubben Jerv.

Karriere 
Som guttespiller hos  var han sammen med Kristoffer Zachariassen og Jakob Glesnes del av et lag som ble omtalt som et av Norges beste i sin årsklasse.

Han signerte sin første proffkontrakt for  den 2. september 2011 og har siden spilt fem Tippeligakamper for klubben. 

Før 2012-sesongen var Øvretveit tiltenkt en rolle som tredjekeeper, men fikk sin debut allerede i første serierunde da andrekeeper Jørgen Mohus hadde brukket fingeren og førstekeeper Piotr Leciejewski fikk en skade i skulderen. Da Leciejewski noen runder senere fikk hjernerystelse i kampen mot Sogndal den 16. mai, måtte Øvretveit nok en gang byttes inn. Dermed ble den unge keeperen stående med fem Tippeligakamper i sin debutsesong.

Den 12. januar 2013 signerte Øvretveit en ny toårskontrakt for Brann. I forkant av 2015 sesongen gikk Øvretveit på utlån til Nest-Sotra. I Nest-Sotra spilte han to sesonger før han ble hentet til Sandefjord fotball i 2017, hvor han var 1 sesong. I 2018 gikk Øvretveit til FK Jerv på en kontrakt ut 2022-sesongen. Med Øvretveit i mål rykket Jerv opp fra OBOS-ligaen til Eliteserien etter å ha vunnet kvalik-kampen mot Brann i desember 2021. I juni 2022, før Jerv rykket ned til OBOS-ligaen igjen, forlenget Øvretveit kontrakten til å vare ut 2024.

Referanser

Eksterne lenker 
 

Norske fotballspillere
Fotballspillere for SK Brann
Fotballspillere for SK Vard Haugesund‎
Fotballspillere for Nest-Sotra
Fotballspillere for Sandefjord Fotball
Personer fra Sund kommune
Målvakter i fotball